**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Latvijas Republikas Saeima 2013.gada 9.jūlija ārkārtas sēdē galīgajā lasījumā atbalstīja grozījumus Izglītības likumā (turpmāk tekstā – Grozījumi). Ar Grozījumiem tiek definēts, kas ir mācību līdzekļi, kā arī nodalīts tas, kādus izdevumus no 2013.gada 1.septembra ir paredzēts segt no valsts un pašvaldību budžeta, un kādus izdevumus ir jānodrošina vecākiem. Grozījumi precizē arī jautājumus, kas saistīti ar valsts, pašvaldību un vecāku pienākumiem mācību līdzekļu nodrošināšanā. Atbilstoši Izglītības likuma 17.panta trešās daļas 23.apakšpunktam Republikas pilsētas pašvaldība un novada pašvaldība finansē no sava budžeta valsts pirmsskolas izglītības vadlīnijām, valsts pamatizglītības, vispārējās vidējās izglītības, profesionālās vidējās izglītībasun arodizglītības standartiem atbilstošu mācību līdzekļu - papildu literatūras, uzskates līdzekļu, didaktisko spēļu, digitālo mācību līdzekļu un resursu, izdales materiālu, mācību tehnisko līdzekļu, mācību materiālu, iekārtu un aprīkojuma - iegādi tās padotībā esošām izglītības iestādēm.Papildus Izglītības likuma 60.panta 3.1daļa paredz, ka valsts un pašvaldību izglītības iestādēs valsts pirmsskolas izglītības vadlīnijām, pamatizglītības un vispārējās vidējās izglītības valsts standartiem atbilstošas mācību literatūras, metodisko līdzekļu, papildu literatūras (uzziņu literatūras) un digitālo mācību līdzekļu un resursu (elektronisko izdevumu) iegādi finansē no valsts budžeta līdzekļiem un valsts budžeta mērķdotācijām.Savukārt, atbilstoši Izglītības likuma 58.panta trešajai daļai vecāku (personu, kas realizē aizgādību) pienākums ir savu materiālo iespēju robežās nodrošināt sava bērna izglītošanai nepieciešamos šā likuma 1.panta 12.4 punkta "k" apakšpunktā minētos individuālos mācību piederumus.Vienlaikus, Izglītības likuma 59.panta pirmajā daļā noteikts, ka valsts izglītības iestādes finansē no valsts budžeta saskaņā ar gadskārtējo valsts budžeta likumu. Pašvaldību izglītības iestādes finansē no pašvaldību budžetiem. Valsts piedalās pašvaldību izglītības iestāžu finansēšanā šajā likumā paredzētajos gadījumos. Turklāt, pamatojoties uz Izglītības likuma 60.panta pirmo daļu, izglītības iestāžu dibinātāji nodrošina šo iestāžu finansējumu, ievērojot: 1) Ministru kabineta noteikto izglītības programmu īstenošanas izmaksu minimumu uz vienu izglītojamo; 2) izglītības iestāžu uzturēšanas un saimnieciskos izdevumus, tai skaitā saimnieciskā personāla darba algas, kā arī ar starptautisko sadarbību saistītos izdevumus;3) izglītojamo uzturēšanas izdevumus izglītības iestādē.Tādējādi, vērtējot Grozījumus saistībā ar Izglītības likuma 59.panta pirmajā daļā noteikto, secināms, ka attiecībā uz valsts izglītības iestādēm ar veiktajiem Grozījumiem tiek būtiski palielināts valsts un pašvaldību finansējamo mācību līdzekļu apjoms. Ņemot vērā minēto KM padotībā esošajām mūzikas un mākslas vidusskolām KM kā dibinātāja (valsts) pārstāvim ir jānodrošina:1) Izglītības likuma 60.panta 3.1daļā noteikto mācību līdzekļu finansēšana no valsts budžeta, 2) visu pārējo mācību līdzekļu, kas nav noteikti kā individuālie mācību līdzekļi, kurus nodrošina vecāki, iegāde un finansēšana no valsts budžeta. Tā kā Kultūras ministrija netika iesaistīta Grozījumu izstrādē un netika uzaicināta uz Saeimas Izglītības, kultūras un zinātnes komisija sēdēm, kurās tika apspriesti un saskaņoti jautājumi par mācību līdzekļu definēšanu un nodrošināšanu, kā arī nebija iespējams iepriekš paredzēt, ka Grozījumi par mācību līdzekļiem un to nodrošināšanu no valsts un pašvaldību budžeta stāsies spēkā jau 2013.gada 1.septembrī. Līdz ar to, KM nebija iespēju jau savlaicīgi risināt jautājumu par papildus finansējuma nodrošināšanu mācību līdzekļu iegādei un nodrošināšanai no valsts budžeta. Līdz ar to, KM šobrīd ir steidzami jārisina jautājums par papildus valsts budžeta finansējuma piešķiršanu Pamatojoties uz Ministru kabineta 2013.gada 30.jūlija Ministru kabineta sēdes protokola Nr.41 79.§ 4.punktā doto uzdevumu, Kultūras ministrijai tika uzdots sadarbībā ar Izglītības un zinātnes ministriju izvērtēt Izglītības likuma 60.panta 3.¹ daļas ietekmi uz Kultūras ministrijas padotībā esošajām izglītības iestādēm, ievērojot Izglītības likuma 1.panta 12.punktā definētos mācību līdzekļu veidus. Ja izvērtēšanas rezultātā tiek konstatēts, ka Kultūras ministrijas papildu finansējuma pieprasījums 2013.gadam atbilst apmēram, kas nepieciešams, lai nodrošinātu Izglītības likuma 60.panta 3.¹ daļā noteikto, Kultūras ministrijai sagatavot un pēc saskaņošanas ar Finanšu ministriju iesniegt izskatīšanai Ministru kabineta sēdē informatīvo ziņojumu par papildu nepieciešamo finansējumu 2013.gadam Kultūras ministrijas padotībā esošajām izglītības iestādēm. mācību līdzekļu iegādei. Kultūras ministrija, ņemot vērā doto uzdevumu, izstrādāja Informatīvo ziņojumu „Par profesionālās vidējās izglītības iestāžu mākslas, mūzikas un dejas izglītības programmās nepieciešamajiem mācību līdzekļiem” (turpmāk – informatīvais ziņojums). Informatīvajā ziņojumā secināts, ka, lai nodrošinātu Izglītības likuma izpildi no 2013.gada 1.septembra un turpmākajos gados, KM ik gadu ir nepieciešams papildus valsts budžeta finansējums mācību līdzekļu iegādei un nodrošināšanai. Lai nodrošinātu mācību procesu KM padotībā esošajās KM skolās 2013.gada 4 mēnešos KM ir nepieciešams papildus finansējums mācību līdzekļu iegādei 19 208 latu apmērā. Tā kā Kultūras ministrijas esošā budžeta ietvaros nevar nodrošināt nepieciešamo finansējumu mācību līdzekļu nodrošinājumam sākot no 2013.gada 1.septembra, Kultūras ministrija lūdz piešķirt finansējumu 19 208 latu apmērā no budžeta programmas „Līdzekļi neparedzētiem gadījumiem”. Ja netiek piešķirts finansējums mācību līdzekļu iegādei, sākot ar 2013.gada 1.septembri, netiks nodrošināta Satversmes 1.pantā lietotajā demokrātijas jēdzienā ietvertā sociāli atbildīgas valsts virsprincipa ievērošana un satversmes 112.pantā ietvertā valsts atbildība par pamata un vidējās izglītības ieguvi bez maksas.  |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem" piešķirt 19 208 latus Kultūras ministrijai mācību līdzekļu nodrošināšanai tās padotībā esošajās profesionālās vidējās izglītības iestādēs no 2013.gada 1.septembra. |
| 5. | Projekta izstrādē iesaistītās institūcijas | Rīkojuma projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. Papildus finansējuma piešķiršana mācību līdzekļu nodrošināšanai valsts dibinātajām mūzikas, mākslas un dejas profesionālās vidējā izglītības iestādēm nevar būtiski pasliktināt sabiedrības stāvokli, jo prognozējama vecāku un audzēkņu finansējuma mācību līdzekļu nodrošināšanai samazinājums.  |
| 7. | Cita informācija |  Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **19,2** | **0** | **0** | **0** |
| 2.1. valsts pamatbudžets | 0 | 19,2 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-19,2** | **0** | **0** | **0** |
| 3.1. valsts pamatbudžets | 0 | -19,2 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **19,2** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēti izdevumu aprēķini iekļauti informatīvajā ziņojumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

*Anotācijas II, IV, V un VI sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija, Izglītības zinātnes ministrija, Finanšu ministrija  |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre                                                           Ž.Jaunzeme – Grende

Vīza: Valsts sekretārs G.Puķītis

2013.08.16. 16:20

1310

R.Putniņa

Tālr. 67330288; fakss 67330295

Roventa.Putnina@km.gov.lv